Abasidai
Abasidų dinastija arba Abasidai (arab. بنو العباس = Banu Abbas) – musulmoniška 37 sunitų kalifų dinastija, valdžiusi 750-1258 m. iš Bagdado. Kaip ir Omajadus, o vėliau ir Osmanus, juos pripažino beveik visi sunitai. Žymiausi Abasidų kalifai buvo al-Mansūras, Harūnas ar-Rašidas, al-Mamūnas. Abasidų valdoma valstybė, Abasidų kalifatas arba Bagdado kalifatas, didžiausio išsiplėtimo laiku VIII a. valdė teritorijas nuo Al-Andalus (dab. Ispanija) ir Magrebo vakaruose iki Chorasano (dab. Afganistanas) rytuose. Tačiau nuo X a. kalifato teritorija apėmė tik patį Bagdado miestą.